ALIAD ULTREIA PRESENTA O LIBRO\nAliad Ultreia presenta o libro “Animación Sociocultural en prisión. Experiencia en el centro penitenciario de Monterroso”, de autoría compartida por María Barba Núñez, Carmen Morán de Castro e Laura Cruz López.\nO libro parte dunha reflexión teórica sobre as posibilidades de educación en prisións, e os condicionantes que a propia institución soporta. Sobre esta reflexión sustenta a defensa da animación sociocultural como enfoque de traballo que promove a transformación dos contextos e condicións de vida, a través da participación das persoas presas e de toda a comunidade penitenciaria.\nNa segunda parte do libro descríbese unha proposta metodolóxica, exemplificada coa experiencia de animación sociocultural que a nosa entidade desenvolve dende o ano 2013 no Centro Penitenciario de Monterroso, co acompañamento do Grupo de Investigación en Pedagoxía Social e Educación Ambiental (SEPA-interea) da Universidade de Santiago de Compostela.\nNeste acto falaráse sobre a obra, contando coa participación das institucións implicadas, das autoras do libro e de profesionais e voluntariado que participou desta experiencia.


O profesional independente ten a obrigación de facer sempre a Declaración da Renda e pagar o Imposto sobre a Renda das Persoas Físicas (IRPF) porque a lei considera que non é una ‘persoa física normal’ -exentas deste pago se non chegan a uns límites mínimos marcados pola lei-. Así, aínda que teña perdas ou xustifique só un euro, debe render contas deste ingreso. Paira iso, debe decidir entre as distintas posibilidades fiscais que ten a súa actividade concreta.\nOs rendementos fiscais dun autónomo pódense calcular de diversas formas:\nSistema de Estimación Directa: Consiste en restar aos ingresos os gastos necesarios paira obter eses ingresos (soldos e salarios, compras de material, amortizacións, aluguer de inmobles, os intereses por créditos e comisións bancarias, computadores, impostos non estatais, cotas a colexios profesionais, cámaras e asociacións empresariais e patronais, traballos que se encarguen a terceiros…). É o que mellor se adapta á situación real dun negocio, pois se paga en función dos beneficios reais. Pero inclúe a obrigación de levar ao día libros de contabilidade, balances, facturas…\nSistema de Estimación Obxectiva por coeficientes: É igual ao anterior, pero se exclúen una serie de gastos: amortizacións, servizos de asesoría e provisións por morosidade.Este feito téntase compensar cunha redución do rendemento final, cuxa contía depende do tipo de actividade. Así, si é un profesional reducirá nun 10% os seus rendementos. E si é un empresario, a redución fíxase desde o 15% (se o negocio é comercial ou de prestación de servizos) até o 25% (agrícolas, gandeiros, forestais e pesqueiros) pasando polo 20% (fabricación, construción ou minería).\nSistema de estimación Obxectiva por Módulos: É aplicable ás actividades empresariais. Neste sistema non se contemplan os ingresos e gastos reais, senón que cada Módulo estima un rendemento estándar dependente de variables como persoal asalariado, non asalariado, potencia eléctrica instalada, superficie do local, etc.\nIr á páxina anterior: « Retencións fiscais


Esta semana comeza en Compostela Maré 21 - Lindeiros\nBy Lindeiros on\t 20 Setembro, 2021 Compostela\nCompostela, 20 de setembro do 2021 – Este pasado venres tiña lugar a resentación oficial do festival Maré 21 que comeza este vindeiro xoves día 23.\nMaré 21 chega coa edición máis ambiciosa en propostas musicais e artísticas das dúas beiras do Atlántico. Baixo o grito de Warethwa!!! (avante en idioma chopi) o festival presentará durante 4 días máis de 30 propostas culturais diversas, que sitúan Galiza no epicentro da vangarda creativa mundial.\n17 anos de Maré\nMaré 21, outrora Cantos na maré, chega á súa XVII edición, e aséntase este 2021 na capital galega. Na presentación participaron Vitor Belho de Nordesía Producións; Valentín García, secretario xeral de Política Lingüística da Xunta de Galicia; Mercedes Rosón, concelleira de Acción Cultural e Alberto Mira “Berto” xunto a Fernando Peleteiro “Fer”, integrantes do dúo Verto, que actuarán o venres 24 no escenario Fest Galicia situado no recinto de Bonaval, no que será o seu último concerto antes do parón anunciado até o ano que vén.\nDesde a organización de maré 21, Vítor Belho, agradeceu o apoio de todos os patrocinadores, entre os que tamén se atopan o Ministerio de Cultura, a través do INAEM, ou a Deputación da Coruña. Logo de desenvolver as principais liñas do programa, Belho anunciou que, de saír adiante as solicitudes do sector cultural para relaxar as restricións, Maré 21 podería ser dos primeiros festivais en Galiza nos que se permita bailar en exteriores, sempre coa máscara posta e cumprindo coas medidas anticovid establecidas. “As capacidades máximas de Maré están deseñadas en función da situación actual, pero estanse a producir conversas entre o sector e a comisión de seguemento, e esperamos que nos próximos días poidamos comunicar que este será un dos primeiros festivais que se achega á tan desexada normalidade”.\nToda a programación e venda de abonos na web do festival\nSostenibilidade, diversidade, igualdade\nMaré 21 aposta pola creación feminina e da mocidade, a experimentación, as novas linguaxes artísticas e a diversidade cultural poñendo o foco naqueles territorios cos que Galiza comparte lazos lingüísticos, históricos e outros sentimentais das dúas beiras do Atlántico. Así, ademais dunha ampla representación galega o cartel inclúe artistas procedentes de Catalunya, Portugal, Colombia, Brasil, Mozambique, Cabo Verde, Güiana, Arxentina, Malí, Inglaterra, Sáhara Occidental ou Paraguai.\nActo de presentación oficial do festival Maré 21 Óscar Corral\nCrisol de xéneros musicais e culturas que comparten, no festival maré 21 sonarán melodías pop, soul, blues, música electrónica, experimental, rap, dub, reggae ou folk e outras músicas de raíz escritas e cantadas en diferentes linguas con preferencia polas minoritarias e minorizadas: do mambara ao guaraní, o chopi timbilia pasando polo catalán, inglés crioulo ou galego, ademais do portugués e o español.\nOs dereitos civís antirracismo e LGTB+, a diversidade funcional, o feminismo, indixenismo, a igualdade entre pobos e linguas ou contra o despoboamento rural serán bandeira deste maré 21 xunto ao gran desafío do cambio climático e a persecución da sostibilidade ambiental, en consonancia cos obxectivos de desenvolvemento sostible (ODS) formulados na estratexia de Festivais e Axenda 2030.\nArtistas-activistas como as brasileiras Bia Ferreira, Jéssica Caitano e Luana Flores, a fusión electro andina do arxentino Nación Ekeko, o calypso do colombiano Elkin Robinson ou a paraguaia de orixe guaraní Norma Ávila achegarán parte da gran potencia reivindicativa presente nas “veas abertas” de América Latina. A súa presenza en maré 21 pretende ser unha pequena mostra do que o continente sudamericano está a demandar coa música e outras creacións artísticas como vehículos de expresión e difusión de mensaxes.\nGalicia no festival\nGaliza contará cunha ampla representación na programación de maré 21. En Bonaval poderase escoitar en directo o dúo de pop con influencias do trap e o R&B máis actual, Verto, ou Familia Caamagno, que volven máis bailongos e enerxéticos ca nunca co seu novo disco Había que intentalo. Estarán tamén unha das voces máis carismáticas do noso país, Davide Salvado, a banda de folk Ailá que presenta o seu disco homónimo Ailá e o quinteto de pop Néboa, premio ao mellor álbum em galego nos premios MIN 2021, entre outros.\nNacho Muñoz, Chefa Alonso e Marina Oural, tres artistas de mundos moi diversos, presentarán Maleducadas. Voz, piano, saxo, percusión, poema, conversa, emocións, corpo, mazás, moa de afiar e unto son algúns ingredientes dun guiso escénico que se estreará neste maré 21, xunto coa poesía performativa de Carlos Santiago, o vídeo mapping de Fabiana Loyola ou a Orquesta de Malabares de Pista Catro e a Banda de Música Municipal.\nTres grandes da nova música feita en Catalunya e ¿Os acordáis?, de Albert Pla\nDous anos e medio despois de pechar a xira de 45 cerebros y 1 corazón, Maria Arnal i Marcel Bagés veñen de estrear o seu novo álbum, Clamor. Neste traballo de pop mutante que agora traen a Compostela, o aplaudido dúo catalán redimensiona o concepto de tradición para introducilo definitivamente no mañá.\nPola súa banda, o músico barcelonés de pop Ferran Palau chega co seu quinto disco, Parc, no que o easyloving e as canciones de amor tórnanse aínda máis sinceras, co minimalisto e sintetizadores a paso lento que o caracterizan.\nTamén actuará neste maré 21 o recoñecido e polifacético Albert Pla. O artista presentará ¿Os acordáis?, o seu novo espectáculo creado durante o confinamento no que reflexiona con ironía sobre o impacto que a crise do coronavirus tivo a nivel mundial.\nO país veciño e a comunidade lusófona terán tamén unha presenza destacada en maré 21. Dende Portugal, o músico, intérprete e compositor de Elvas, Luiz Caracol, presentará só.tão, o seu EP máis recente. A tamén residente en Lisboa, a exactriz e parte do grupo Oquestrada, Marta Miranda, traerá a este maré 21 unha nova proposta en solitario baixo o acrónico MIRA.\nDo mundo da galeguía, desa orixe común da nosa lingua que é Galiza, e ademais do Brasil, de onde chegará tamén o percusionista Japa System, en Maré 21 volverán soar ritmos de Mozambique. En concreto, os de Timbila Muzimba, a orquestra de oito membros fundada en 1997 nos arredores de Maputo que leva o nome da timbila, un son realizado con xilófonos de madeira típicos da localidade de Zabala, ao sur do país.\nE dous auténticos tesouros vivos da cultura de Cabo Verde, Jon Luz e Maria Alice, referentes da morna, virán á maré con Força Irmon, un disco cheo de melodías envoltas nunha clase absolutamente atemporal, tan fresca no seu rigor acústico como moderna na súa intención innovadora.\nMaré 21, un espazo de resistencia a ocupar\nCoa máxima da diversidade e o intercambio intercultural, maré 21 inclúe propostas como a compartida polo Trio da Kali e a Real Filarmonía de Galicia. O trío de destacados músicos da cultura mandé do sur de Malí, actuarán nunha coprodución da Real Filarmonía de Galicia e maré coa Orquesta da RadioTelevisión Noruega e o festival Oslo World. Para este proxecto, Paul Daniel director da RFG realizará arranxos instrumentais para corda sobre música orixinal de Jacob Garchik escrita para o disco Ladilikan de Trio da Kali- Kronos Quartet; unha exploración artística única, sen límites, que leva o repertorio musical de hai séculos cara a unha viaxe fascinante a través de sons atemporais.\nCon ese mesmo ánimo de intercambio creativo, divulgación da diversidade cultural, e difusión do legado de Fran Perez “Narf” cando se cumpren cinco anos do seu pasamento, en maré 21 conectaranse unha vez máis Zigala (Galiza) con Zemambiquo (Mozambique), segundo a expresión creada na linguaxe imaxinaria do artista. Contando coa súa familia escénica, na gala de clausura “Cantos na maré” artistas de Galiza e dos territorios africanos de fala galego-portuguesa darán vida de novo a BUMBA, da Zigala a Zemambiquo… As viaxes de Narf\nO domingo 26, Día Europeo das Linguas, celebrarase unha xornada de portas abertas en Bonaval con diferentes actividades relacionadas coa efemérede e aproveitando a concorrencia de numerosos idiomas nesta nova cita.\nDesde os seus inicios Maré quixo situar Galiza no epicentro global a través dun mapa de conexións cos territorios atlánticos e ser un territorio de diálogo intercultural a través da música, o circo, a poesía e outras artes coa vontade de celebrar que vivimos nun mundo diverso e cheo de talento compartido.


O sensor de pegadas dixitais baixo a pantalla do Galaxy S10 difire do resto | Androide\nEl o sensor de pegadas dixitais baixo a pantalla é unha das maiores novidades actual nun móbil, do mesmo xeito que no Galaxy S10 de Samsung. E será precisamente o máis alto da gama da compañía coreana o que diferirá do resto por unha razón.\nE o Galaxy S10 non é o primeiro en traer ese sensor de impresión dixital baixo a pantalla, pero hai uns días Vímolo no novo Huawei Mate 20 Pro. Así o estamos antes unha das tendencias dos próximos anos ata chegar aos móbiles de gama inferior.\n1 A posible sorpresa de Samsung\n2 Máis cartos para Samsung cos seus propios sensores de pegadas dixitais\n3 Diferenzas entre ultrasóns e ópticos\nA posible sorpresa de Samsung\nA verdadeira sorpresa sería que Samsung desenvolveu o mesmo un sensor de pegadas dixitais que se situaría na mesma pantalla. E é que a compañía coreana xa patentou en abril unha tecnoloxía para un "sensor biométrico e un dispositivo incluído o mesmo".\nFoi hoxe cando se publicou a patente na que se describe o uso dun escáner de impresión dixital óptico na pantalla. Para comprender o funcionamento dun sensor deste tipo, hai que entender que cando se usa un óptico, debe manterse unha distancia constante entre o sensor e a pantalla.\nDebido ao tempo e aos golpes que sofre o dispositivo, a distancia entre a pantalla e o sensor pode variar, e é aquí onde o sensor diminuirá o seu rendemento co paso do tempo. Para evitalo, o escáner de pegadas dixitais está disposto nunha tarxeta cun circuíto impreso, na que hai unha abertura para o sensor. Deste xeito, o sensor de impresión dixital pódese localizar a unha distancia de seguridade da pantalla.\nMáis cartos para Samsung cos seus propios sensores de pegadas dixitais\nAgora a empresa coreana gaña enormes cartos vendendo memorias e pantallas. E polo que podemos intuír a partir das diferentes patentes que Samsung vén publicando relacionadas cun escáner de impresións dixitais en pantalla, parece indicar que a compañía coreana está buscando un xeito de ser totalmente independente, en vez de mercar unha a unha empresa allea.\nO curioso de todas esas patentes é que sempre tiven o sensor óptico como eixo central, deixando de lado o sensor de ultrasóns. Aínda que é o mesmo tipo de sensor que están a usar Huawei, Oppo e Xiaomi.\nDiferenzas entre ultrasóns e ópticos\nAs diferenzas entre os diferentes sensores radican en varios aspectos a ter en conta. O sensor de ultrasóns pode usalo pantalla completa para gravar a pegada do usuario, ademais de funcionar mellor cando a pantalla está mollada ou sucia. O único que estes sensores son máis "sensibles" aos cambios de temperatura e vento.\nPor outra banda temos o sensor óptico que é máis rápido e moito máis preciso. Estas dúas características son as razóns polas que Samsung pode incorporar o sensor de impresión dixital na parte frontal no seu próximo Samsung Galaxy S10. A súa precisión e a súa fiabilidade en calquera tipo de circunstancia son as dúas razóns polas que a compañía coreana apostou por este tipo de sensores.\nE se o fai un éxito, a compañía coreana xa o ten outra gran fonte de ingresosXa que habería moitas marcas, incluso algunhas como Apple, LG ou Huawei, as que finalmente tiveron, optarían pola fiabilidade dos sensores de pegadas dixitais baixo a pantalla de Samsung.\nXa pasou cos recordos e a pantalla, polo que a ninguén lle sorprende que a compañía coreana invista moito diñeiro e tempo para poder trae un sensor de impresión dixital baixo a pantalla aos nosos teléfonos. Si, poderás poñer o dedo na pantalla e ir directamente á túa mesa en décimas de segundos para facer as tarefas diarias co teu smartphone; Mentres non se tarda en coñecer as características do tres cámaras que terá o Galaxy S10 na parte traseira.\nCamiño completo ao artigo: Androide » dispositivos Android » Móbiles » Samsung » Así é como o sensor de pegadas dixitais baixo a pantalla do Galaxy S10 difire do resto\n[APK] Descarga a nova versión de Google Keep cun deseño de Android Pie totalmente actualizado\nGoogle Maps xa nos amosa puntos de carga para vehículos eléctricos


Programación do Ciclo Metropolitano pola Igualdade, Elas Son Artistas - Coruña Online\nProgramación do Ciclo Metropolitano pola Igualdade, Elas Son Artistas\nMúsica, escritura, pintura, cine, unha xornada profesional… forman parte da programación desta nova edición do Festival Metropolitano de Música e Artes pola Igualdade, Elas Son Artistas, que se levará a cabo nos próximos meses baixo a nomenclatura de “Ciclo” en vez de festival como nas dúas anteriores edicións.\nPropostas moi variadas en estilos e disciplinas artísticas que suporán un importante movemento de persoas da área Metropolitana da Coruña en busca de espectáculos culturais que teñen á muller creadora como protagonista.\nTrátase dunha cita anual, en fase de consolidación, e que nesta edición de 2020 xa colgou o seu primeiro “entradas esgotadas” coa actuación do dúo zaragozano TéCanelano centro cultural A Fábrica de Oleiros hai un par de semanas e baixo unhas estritas medidas sanitarias.\nOs eventos terán lugar en oito concellos da área metropolitana da Coruña, unha forte aposta para que a cultura sexa quen de esquecer barreiras burocráticas: A Coruña, Arteixo, Bergondo, Carral, Cambre, Betanzos, Oleiros e Sada, con case 360.000 habitantes, serán as localidades nas que se poda disfrutar do festival.\nÉ un dos grandes eixos desta iniciativa e a programación se prolongará ata o próximo mes de decembro, deixando o groso das actuacións de pago nas salas e no Teatro Colón, para outono. O abono para estes concertos pódese adquirir a través de Ataquilla.\n26 de xullo – Las Antonias – Concello de Arteixo.\n1 de agosto – Silvia Penide – Concello de Bergondo.\n15 de agosto – Agoraphobia + Eme dj – Concello de Sada.\n6 de setembro – Belém Tajes – Concello de Cambre.\n6 de setembro – Mounqup e Lúa Mosquetera xunto a Artesás Galegas – Fundación Luis Seoane.\n18 de setembro – Ede – Concello de Betanzos.\n8 de outubro – Estrea documental ‘Amazing Grace (Aretha Franklin)’ – Sede Afundación da Coruña.\n10 de outubro – Ainoa Buitrago – Sala Bâbâ Bar, A Coruña.\n10 de outubro – The Riven – Sala Mardi Gras, A Coruña.\n15 de outubro – ‘Freedom (very best of Aretha)’ – Teatro Colón, A Coruña.\n30, 31 octubre e 1 novembro – Lau e Elas Tamén Pintan- Concello de Carral.\n13 de novembro – Carmen Boza – Sala Garufa Club, A Coruña.\n11 de decembro – Mourn + Grises – Sala Mardi Gras, A Coruña\nNo Concello de Carral, e da man de 7hCoop, contaremos tamén con Elas tamén pintan, unha actividade que pretende dar visibilidade e recoñecemento ás artistas locais ao tempo que se visibiliza ás numeras mulleres na historia da arte urbana.\nNo mes de setembro, volveremos contar co obradoiro de escritura na Casa Museo Emilia Pardo Bazán, na Coruña, con Andrea Pazos.\nEn outubro, na Sede Afundación da Coruña teremos a estrea do documental ’Amazing Grace. Aretha Franklin’, a película que rescata as imaxes que o director Sydney Pollack tomou en 1972 durante a gravación do disco máis famoso da raíña do soul e que levaban tres décadas sen ver a luz. O documental non só ofrece un retrato familiar da Aretha que acompañaba a un tempo as misas do seu pai, senón tamén da sociedade afroamericana da época.


Seis anos despois de Angrois xa discreparon da versión oficial seis xuíces, un fiscal e unha axencia europea - Praza Pública\nAutos xudiciais sobre o accidente de Angrois e concentración de vítimas ante os xulgados de Santiago CC-BY-SA Praza Pública\nHai seis anos quen se atrevese a poñer en dúbida a versión de que o maquinista fora o único responsable do accidente do tren Alvia na curva de Angrois estaba a poñer en risco o negocio internacional da industria da alta velocidade española. Así o facían ver desde o presidente da Xunta, Alberto Núñez Feijóo, ao daquela secretario de Estado de Infraestruturas, Rafael Catalá, despois ministro de Xustiza e Fomento. A do despiste do maquinista, que non freou a tempo, segue a ser a versión oficial do accidente daquel 24 de xullo de 2013 no que morreron 80 persoas e 144 resultaron feridas. Pero nestes seis anos que pasaron desde aquela, esa versión xa foi posta en dúbida por seis xuíces, un fiscal e a Unión Europea.\nO accidente de Angrois cumpre este mércores seis anos coa causa xudicial pendente de que a Audiencia Provincial da Coruña decida se valida a proposta do xuíz instrutor, avalada polo fiscal, de xulgar como responsables en igual grao do accidente non só ao maquinista do tren, Francisco José Garzón, imputado desde o primeiro momento, senón tamén ao daquela director de Seguridade na Circulación de Adif, Andrés Cortabitarte, por non avaliar como obrigaba a normativa o risco previsible dun erro humano que existía naquela curva e implantar medidas para palialo ou evitalo. Unhas sospeitas, as existentes sobre as eivas de seguridade permitidas por Adif, ás que se foron sumando progresivamente varios xuíces.\nO cargo de Adif imputado, que nega ter recibido presións políticas, autorizou poñer en servizo a liña ferroviaria en 2011 sen o sistema de control constante da velocidade na curva e en 2012 permitiu que o sistema se desconectase tamén nos Alvia\nO primeiro xuíz instrutor do caso, Luis Aláez Legeren, xa apuntou a Cortabitarte e outros moitos directivos e técnicos de Adif, pero a Audiencia da Coruña levantou aquelas imputacións. O segundo xuíz instrutor que o substituíu, Andrés Lago Louro, tampouco viu inicialmente responsabilidades máis aló do maquinista, pero tres anos despois do accidente, en maio de 2016, a mesma Audiencia, cun tribunal formado polos maxistrados Ángel Pantín Reigada, José Gómez Rey e María del Carmen Martelo Pérez, pediu ao instrutor reabrir o caso e investigar máis alá da actuación do maquinista. En concreto, o xeito en que Cortabitarte analizara os riscos existentes na curva de Angrois cando autorizou poñer en servizo a liña ferroviaria en 2011 sen o sistema de control constante da velocidade instalado na curva e cando en 2012 permitiu que o sistema se desconectase tamén a bordo dos Alvia.\nUn informe crítico da Axencia Ferroviaria Europea foi determinante para poñer o foco en Adif\nO pasado decembro o xuíz instrutor concluíu que hai probas suficientes para xulgar a Cortabitarte ao mesmo nivel que o maquinista como responsables os dous de 80 delitos de homicidio por imprudencia grave profesional e de 144 delitos de lesións polo mesmo tipo de imprudencia. E despois de que o primeiro fiscal do caso, Antonio Roma, insistise en non investigar máis que ao maquinista, o segundo fiscal que se fixo cargo da instrución, Mario Piñeiro, avalou a proposta do xuíz fronte ás peticións dos acusados de ser exculpados e as das vítimas para que se ampliasen as imputacións a outros cargos. Agora será novamente a Audiencia da Coruña a que decida se avala ou corrixe esa proposta.\nOs políticos piden perdón, a versión oficial permanece\nEn febreiro Blanco e Pastor compareceron no Congreso e dixeron non ser coñecedores das decisións sobre a seguridade de Angrois pero lamentaron se as súas actuacións tras o accidente engadiron dor ás vítimas\nAo tempo que propuña xulgar ao director de Seguridade de Adif, o xuíz tamén levantou o pasado decembro a imputación que pesaba sobre o seu homólogo en Renfe, Antonio Lanchares, que tres meses antes convertérase na única persoa que dimitiu do seu cargo tras o accidente nestes seis anos. A súa saída produciuse o pasado setembro só tres días despois de que, por primeira vez, un ministro de Fomento, o socialista José Luís Ábalos, chegado ao posto poucos meses antes, pedise perdón ás vítimas “en nome deste Goberno”. En febreiro faríano tamén os ministros cando se puxeron en servizo a liña ferroviaria, o socialista José Blanco, e o tren Alvia, Ana Pastor, que dixeron non ser coñecedores das decisións sobre a seguridade de Angrois pero lamentaron se as súas actuacións tras o accidente engadiron dor ás vítimas.\nAs intervencións de Blanco e Pastor no Congreso puxeron o punto final a unha longamente reclamada comisión de investigación política sobre o sinistro que rematou sen conclusións ao adiantarse as eleccións xerais. Nesas sesións Cortabitarte asegurou que non recibira presións políticas para tomar as decisións que tomou.\nMalia que a UE vén pedindo a España desde hai máis de dous anos unha nova análise técnica do accidente, a Comisión de Investigación de Accidentes Ferroviarios de Fomento vén negándose e mantén a versión oficial que apunta só ao maquinista\nAs comparecencias no Congreso tamén serviron para que os responsables da Comisión de Investigación de Accidentes Ferroviarios (CIAF) do Ministerio de Fomento teimasen en manter as súas conclusións oficiais sobre o sinistro de que este se debera só ao despiste do maquinista. Esa investigación técnica oficial exculpatoria de Adif e Renfe influíu nos primeiros compases da investigación penal, ata o punto de que un dos supostos peritos xudiciais independentes plaxiou varias partes do informe da CIAF.\nSeis anos despois a única conclusión oficial sobre o sinistro de Angrois segue a ser aquela que estableceron os investigadores de Fomento de que a causa do accidente foi un exceso de velocidade “por non respectar o persoal de condución o establecido”. Conclusión da que xa dubidaron seis xuíces e un fiscal e que a UE vén reclamando sen éxito reformular.


Galicia Confidencial (GC) - Información sobre Diversidade\nProgramadas doce proxeccións co apoio da Deputación da Coruña con motivo do Día da Diversidade Sexual\nDentro das proxeccións estará o documental "Noite Irisada" que é segundo os autores "o único documental sobre esta temática realizado na historia do audiovisual galego".\nA Coruña prepárase para o verán e retira a duna de protección da praia de Riazor\nOs traballos durarán entre cinco e seis días.\nUnha gala virtual conmemora o Día da Síndrome de Down que reclama "desenvolver as potencialidades"\nFeijoo destaca o "esforzo diario" das persoas con síndrome de Down e as súas familias cando toda Galicia "necesita referentes de superación"\nOs centros terán máis autonomía para actualizar a normativa sobre atención á diversidade\nFarase referencia ao desenvolvemento social e emocional do alumnado e ao desenvolvemento persoal e profesional dos docentes, nunha escola "entendida como modelo e axente activo".\nConvocan un concurso de debuxo infantil para defender as "sexualidades non normativas"\nEstá organizado pola Asociación de familias de menores trans de Galicia.\nEcoloxistas acusan á Xunta de querer evitar a protección do lobo para contentar ao "lobby cinexético"\nEcoloxistas en Acción critican ao Goberno galego por opoñerse a decisión do Mininisterio de Transición Ecológica de protexer ao lobo.\nA Xunta insiste: os centros galegos terán ata o martes para adaptar os seus horarios ao ensino a distancia\nUnha das características do plan é que os centros deberán seguir un esquema o máis parecido ao ensino presencial.


Galicia Confidencial (GC) - Información sobre Jazz\nO Bluefest terá lugar no vindeiro mes de outubro.\nA flautista e compositora galega María Toto protagonizará a nova semana de jazz en Madrid\nA moza flautista e compositora galega que ocupará nesta ocasión un escenario e un aforamento maiores.\nNace a Orquestra Galega da Liberación para buscar novas formas de creación\nÉ unha proposta formada por 16 musicos recoñecidos nos distintos eidos da música clásica, do jazz, das músicas de vangarda e das performance.\nNace a Unión de Músicos Profesionais, destinada a defender os dereitos da profesión\nMúsicas Ao Vivo Galicia (MAV) súmase a esta nova plataforma que funciona a nivel estatal.\nJosé Luis Díaz, promotor do Festival de Jazz de Lugo: "son moi crítico con todo o que se di dos macrofestivais"\n"Os eventos culturais non se poden medir polo seu impacto económico, senón polo seu capital cultural", critica, en relación ao modelo de macrofestivais. "Discrepo cando se di que eses festivais promoven o turismo da cidade na que teñen lugar. Todos coñecemos Benicàssim polo FIB. Fóra do festival, alguén se achega a coñecer Benicàssim? Penso que non", suliña nesta entrevista.\nA Casa de Rosalía pecha o ano cun concerto que honra a loita feminista\nNo evento deste venres tamén se entregará o I Premio de Ensaio Baltar Feijóo a María Xesús Lama e Emilio Insua.\nA vocalista e violinista Alice Zawadzki e o pianista Dan Whieldon estréanse como dúo cun disco no que inclúen a canción 'Lela', do escritor galego, que tamén dá título a este traballo.


A BiblioRía de Gaspar: febrero 2016\nTRABALLANDO AS EMOCIÓNS CO EMOCIONÓMETRO\nOs nenos e nenas do Infantil, 1º e 2º cursos están a traballar as emocións co libro " EL monstruo de colores", que chegou fai un tempo coa maleta da biblioRía acompañado de moitas actividades.\nFixeron un EMOCIONÓMETRO cos monstruos de colores.Esta é unha actividade que serve para que cada neno/a sexa quen de identificar as súas emocións e falar delas.\nCada mañá os nenos/as collen a súa pinza e a colocan no montruo co que se sinten identificados: amarelo se se sinten ledos/as, azul se están tristes, vermello se sinten rabia, verde se están en calma, negro se teñen medo e rosa se están namorados.\nPublicado por A BiblioRía de Gaspar en 8:15 No hay comentarios:\nCOCIÑANDO COAS EMOCIÓNS\nA semana pasada os nenos e nenas de 1º e 2º cursos fixeron un obradoiro de emocións.\nElaboraron, no comedor do colexio, coa axuda das titoras, unhas galletas de manteiga con distintas formas; algunhas con forma de corazón.\nPasárono moi ben!! e as galletas estaban riquísimas!\nOBRADOIRO DE EMOCIÓNS on PhotoPeach\nGASPAR CHEGA CUNHA NOVA ACTIVIDADE\nEsta semana chegou unha carta de Gaspar ás aulas propoñendo unha actividade moi bonita para os nenos e nenas de 5 anos de Infantil e toda primaria.\nComo foi o día de San Valentín e este curso tratamos as emocións, Gaspar falounos dunha emoción moi importante en todos nós: O AMOR.\nA actividade consiste en facer un cariñograma, é dicir, enviar mensaxes de cariño, amizade, agradecemento e amor entre os compañeiros/as, deste xeito poderemos descubrir as cualidades propias e dos demais compañeiros e por suposto emocionarnos moito.\nPronto as paredes dos corredores estarán cheas de mensaxes!\nEstade atentos! cando estean os cariñogramas preparados, poderedes ver as fotos neste blogue.\nPublicado por A BiblioRía de Gaspar en 7:46 No hay comentarios:\nENTROIDO CHEO DE EMOCIÓNS\nComo xa sabedes, este curso estamos a traballar as emocións co lema\n" EMOCIÓNATE COA LECTURA".\nDeste xeito tivemos un entroido cheo de emocións\nOs nenos e nenas de Infantil, 1º e 2º cursos disfrazáronse de monstruos de cores, baseado no conto sobre emocións que están a traballar na clase.\nÓ principio o monstruo estaba liado, sentindo moitas emocións ao mesmo tempo, mais ó final axudado por unha nena xa soubo colocalas cada unha no seu sitio.\nUns nenos e nenas foron de monstruos amarelos, que simbolizan a alegría, outros de verde, representando a calma, outros de vermello, coa ira como protagonista e outros de azul, que é a cor da tristeza. Faltou o monstruo negro, que simboliza o medo e todos/as quixemos poñerllo como meco e queimalo, para que o medo non nos acompañe nunca máis.\nDespois do desfile e da queima do meco, degustamos os riquísimos postres do entroido que trouxeron os nenos/as.\nSe queredes ver as fotos premede no enlace de abaixo. tedes máis fotos na páxina web do colexio e do Anpa e no blogue de Infantil.\nPublicado por A BiblioRía de Gaspar en 3:34 No hay comentarios:\nEtiquetas: Emociónate coa lectura, Entroido


A Asemblea do BNG acorda non entrar no Goberno de Santiago "neste momento" - Nós Televisión\n“Fican moitas vías de diálogo abertas e posibilidades de acordos puntuais”, afirma Goretti Sanmartín\nA Asemblea e o Consello local do BNG de Compostela decidíu que “non se dan as condición” para entrar no Goberno municipal “neste momento”. “Sen cerrar ningunha porta para retomar esta cuestión nun momento posterior”, indica a número 1 da lista do BNG Compostela Goretti Sanmartín que tamén sostén que “o BNG pasará no futuro inmediato a exercer o seu papel dunha oposición construtiva, cun seguimento moi estrito dos pasos dados por Xosé Sánchez Bugallo nos primeiros meses desta nova etapa no Concello de Santiago”.\nSegundo explicou, na semana seguinte ás eleccións mantivo un encontro con Xosé Sánchez Bugallo, tras unha chamada del, onde lle trasladou que “o PSOE estaba preparado para gobernar en minoría, mais que lle parecía ben que entrásemos no goberno”. “Á lóxica pregunta de se tiña pensado facer ese convite a algunha outra formación dado que entre as dúas forzas non tiñamos maioría absoluta, a súa resposta foi que non lle preocupaba a estabilidade e que iría chegando a acordos tanto coas forzas da esquerda como co PP, dependendo dos temas e das situacións”, engadiu, “o BNG xulgou que a solución resultante sería de incerteza para o concello; preocúpanos, pois, a inestabilidade que se poida deducir desta situación”, explicou. Ademais, Xosé Sánchez Bugallo xa anunciou que procuraría “acordos pola dereita e pola esquerda, unha opción que vemos con perigo de ofrecer un resultado escorado cara a políticas de dereita que se sitúan moi lonxe das defendidas polo BNG”.


Sirgo Torcendo. Cultural Management - Música - Austrian Baroque Company\nUnha musicalidade explosiva, unha magnífica interpretación á frauta, “swing barroco”..., así se podería definir este grupo de cámara de prestixio internacional, a Austrian Baroque Company (antes Oman Consort) que, desde a súa fundación en 2001, recibiu as louvanzas da crítica e as máis importantes distincións nos seus traballos discográficos. Alma máter do grupo é o virtuoso frautista Michael Oman.\nA Austrian Baroque Company (ABC) interpreta música europea dos séculos XVI a XVIII con diversas formacións, desde o trío ata a orquestra de cámara, poñendo especial énfase no traballo dun variado programa para consort e continuo, dando un amplo protagonismo ás características sonoras e estilísticas da frauta de bico barroca.\nOs programas amosan diferentes aspectos dunha determinada época na historia da música, deixando o debido espazo á intuición e inspiración. Desde un recital íntimo de frauta barroca de bico ata un concerto para frauta de Vivaldi, o grupo ten realizado xa numerosos proxectos artísticos con moi diferentes temáticas e teñen gravados varios CD, polos que recibiron as mellores louvanzas da prensa especializada, que describe este grupo de música de cámara barroca como “incriblemente áxil, impetuoso e, ás veces, folclórico”, e tamén como “unha festa arrebatadora con sangue do Danubio correndo polas veas”.\nEn colaboración co selo ORF Edition Alte Musik da radio austríaca, o grupo editou catro CD: o último, Greetings from London (2007). En xaneiro de 2009 o grupo comezou a súa colaboración coa marca Sony (Deutsche Harmonia Mundi), coa que gravou dous discos, Exit Baroque e Neun deutsche Arien, con música de Händel coa soprano española Nuria Rial. Desde a súa fundación en 2001, o grupo foi invitado a numerosos festivais e ciclos de música de Austria e Europa.\nNado en Linz (Austria), é un dos máis versátiles frautistas da súa xeración. Estuda na Facultade de Música de Viena e no Conservatorio de Amsterdam co profesor Walter van Hauwe. Posteriormente, cursa estudos en Pitigliano (na Toscana) co profesor Kees Boeke, e tamén en Arezzo. Ten realizados tamén traballos de investigación, sobre todo no eido da música medieval, no conservatorio de Trossigen e na Schola Cantorum de Basilea.\nO seu repertorio abrangue baladas e estampidas medievais, música renacentista para consort, sonatas e concertos do Barroco temperá e tardío, así como música dos séculos XX e XXI. Traballou baixo a dirección de nomes coma Gerd Albrecht, Philippe Entremont, Peter Schreier, Erwin Ortner, Martin Haselböck, Sir John Eliot Gardiner ou Sir Roger Norrington, e colaborou con grupos coma Ars Antiqua Austria, Armonico Tributo Austria, o conxunto de solistas da Wiener Akademie, a Wiener Kammerorchester, os Wiener Bachsolisten, a Camerata Salzburg, entre outras.\nDesde 1989, é profesor de Frauta e Música de Cámara na universidade privada Anton Bruckner, en Linz. Realizou tarefas docentes tamén no Institut für Alte Musik und Historischer Aufführungspraxis, así como en universidades austríacas e do estranxeiro (Praga), conservatorios (Klagenfurt, Thessaloniki), e impartiu clases maxistrais de música antiga en Krieglach, na Austria Barockakademie e no Schloss Weinberg, entre outros.\nfrauta de bico e dirección\nguitarra barroca, archilaúde e colascione\nclave e órgano positivo\n"Gavota con divisioni"\nNicola Matteis (?-1974), Greetings from London, ORF\n"Diverse Bizzarrie Sopra la Vecchia Sarabanda Ò Pur Ciaccona"


Xa estamos en época de fungos! Algunha vez viches unha granxa onde cultiven fungos?\nEn Granxa Familiar temos a Casa dos Fungos, que ten a súa propia explotación de fungos, cultivados en grandes troncos de carballo que, xunto coa humidade propia do clima galego fan un entorno favorable para o crecemento de setas como o Shiitake.\nSe queres probar o shiitake galego de Casa dos Fungos ou outra das súas variedades, así como unha visita á granxa, contacta con Santiago no 629383741 ou José no 696645889. Eles estarán encantados de resolver as túas dúbidas.\nOferta de pequenos froitos do bosque cultivados de xeito natural a 1,5 € en fresco, tarrina de 125 gramos. Contactar con Casa dos Fungos (Melide) no teléfono 696645889 (José) ou na conta de correo electrónico casadosfungos@granxafamiliar.com\nAínda non lle mercaches o regalo de San Valentín á túa parella? Ou é que directamente esquecécheste do día dos namorados e xa pensas que vas durmir no sofá? Non te preocupes, Granxa Familiar dáche unha orixinal e práctica solución.\nPara este 14 de febreiro, regala natureza, calidade e tradición, é dicir, regala mel de Casa Pájaro. Feito a partir das colmeas espalladas nos montes de Filgueira, en Lalín, este ambiente de total naturalidade devolve un mel moi suave ó padal, totalmente caseiro. Quen o proba, sempre repite.\nChama a Fernando ó 662 084 529 canto antes, para así ter o teu bote de mel de medio quilo ou o quilo enteiro o máis cedo posible. Non atoparás un agasallo máis doce! E se che queda preto, achégate a Casa Pájaro e de paso visita as Fragas de Catasós, un monumento natural que sería perfecto para un paseíño romántico.\nE non te cortes, se mañá non tes a quen regalarlle o mel, máis que podes desfrutar ti, que co bo que está, non che vai sobrar...


Editorial Galaxia reedita tres clásicos de Neira Vilas | Galicia Digital\nA colección Biblioteca Neira Vilas, inaugurada pola Editorial Galaxia en 2010 en homenaxe ao autor galego polo 50 aniversario da súa obra por excelencia, Memorias dun neno labrego, incorpora agora dous títulos máis: Camiño bretemoso e Remuíño de sombras. O primeiro deles foi publicado por primeira vez en 1967 e xira entorno a un tema que Neira Vilas coñeceu de primeira man e que converteu nun aspecto clave da súa obra, a emigración. Nesta novela, un vello emigrante vai facendo reconto do seu traxecto vital perante un interlocutor que non intervén mais serve para darlle ao monólogo vivacidade e dramatismo. Remuíño de sombras presenta, pola súa parte, a imaxe colectiva da comunidade galega en Bos Aires. O de Gres ofrece nesta novela a historia da emigración no seu conxunto.\nValentín García sinalou que a reedición destas tres obras de Xosé Neira Vilas é un motivo de alegría para toda a sociedade galega posto que se trata dun dos autores máis coñecidos e traducidos das nosas letras, responsable de introducir na lectura na lingua propia de Galicia a varias xeracións de galegos e galegas e mais un dos pioneiros na súa exportación a outros contextos culturais, abondou.


O curso de FP dual de soldadura consegue encher todas as prazas - BadalNovas\nInicio Actualidade O curso de FP dual de soldadura consegue encher todas as prazas\nO curso de FP dual de soldadura consegue encher todas as prazas\nA finais do mes pasado botaba a andar o ciclo de FP Dual de Soldadura e Calderería do Instituto Chamoso Lamas nas instalacións de Dizmar, empresa ubicada no polígono industrial do Carballiño, que conta con varios centos de traballadores e proxectos internacionais na súa carteira, que decidiu ceder o espazo e a maquinaria necesaria para que puidera arrincar este ano a formación. Dende a mesma, o seu responsable Carlos Rivas, que tamén foi o promotor do ciclo de formación profesional na vila, destaca a boa acollida que tivo ao cubrirse a totalidade das prazas ofertadas e a importancia que vai ter na formación do alumnado e na creación de man de obra especializada para as empresas do sector do Carballiño. De feito, as prácticas xa están garantidas polas dúas maiores empresas do polígono do Carballiño , Dizmar e Gri Towers. Na primeira valoración logo do comezo do curso, o responsable de Dizmar tamén salienta a calidade do profesorado que, sen dúbida, será un valor importantísimo para o futuro deste ciclo que para o ano xa pasará ás instalacións do Instituto Chamoso Lamas que, na actualidade, está a acometer as ampliacións e adaptacións necesarias para que o próximo curso xa se desenvolvan alí as clases.\nDende o Concello do Carballiño, o Concelleiro de Emprego José Manuel Dacal, agradece a implicación das empresas que, dende o primeiro minuto, se comprometeron a acoller ó alumnado e tamén ó Instituto Chamoso Lamas e a Consellería de Educación por ser parte fundamental nesta nova experiencia, única na provincia de Ourense. O concelleiro recorda a importancia que vai ter na empregabilidade da veciñanza da comarca,en satisfacer as necesidades das empresas instaladas no polígono e , tamén destaca, que vai supor un valor engadido para o asentamento de novas empresas logo da ampliación do polígono industrial.\nPola súa beira, a dirección do IES Manuel Chamoso Lamas agradece o apoio do Concello do Carballiño e das empresas implicadas neste proceso, GRI Towers Galicia e Dizmar, fundamentalmente a esta última por ceder as instalacións para que o curso puidera comezar con normalidade, mentras a consellería realiza as obras necesarias para para poder impartir a parte práctica do ciclo. Tamén salientan que este novo ciclo, xunto coa extensa oferta educativa , fan do instituto un referente a nivel provincial.\nUnha ruta de Beléns artesanais percorre varios pobos de Boborás


Choque entre dous vehículos na N-536 en Carballeda Valdeorras\nInicio/Concellos/Choque entre dous vehículos na N-536 en Carballeda Valdeorras\nComo consecuencia do accidente resultaba ferida grave unha persoa e outras dúas feridas leves\nUn dos vehículos implicados no sinistro.\nÁs 13:45h. deste domingo 25 de agosto tiña lugar un accidente de tráfico na estrada N-536 ao seu paso polo termo municipal de Carballeda de Valdeorras. Producíase unha colisión frontolateral entre dous turismos no quilómetro 42,5 deste vial.\nComo consecuencia da mesma resultaba ferida grave unha persoa, que era excarcelada e evacuada en helicóptero ao Hospital de Ourense. Outras dúas persoas quedaban feridas leves, mentres que dous menores resultaban ilesos. Os catro foron trasladados ao Hospital Comarcal Valdeorras (O Barco), se ben os menores xa están no seu domicilio.\nDebido ao accidente a estrada permaneceu cortada á circulación ata as 15:40h. No operativo de emerxencia participaban a Garda Civil de Tráfico, o 061, Bombeiros do Parque de Valdeorras e o GES Valdeorras.\nBarállase como posible causa do accidente a velocidade inadecuada ao trazado da vía e o estado da calzada mollada. Dende a Garda Civil de Tráfico recoméndase “aminorar a velocidade cando se trazan curvas coa calzada mollada pola perda de adherencia dos neumáticos”.\naccidente carballeda estrada feridos helicóptero hospital N-536 tráfico Valdeorras


Músicas ao Vivo nega “agresións verbais” a traballadoras da CRTVG nos Martín Códax - SOCIAL - Sermos Galiza - Diario de intereses galegos\nRedacción 23 maio 2019 16:44 h.\nCRTVG SÁNCHEZ IZQUIERDO\nO director xeral da CRTVG, Sánchez Izquierdo, falou en sede parlamentar de “humillación pública” e “agresións verbais” durante a Gala dos premios Martín Códax a dúas traballadoras da CRTVG. “Nin a organización do evento ou os seus patrocinadores comerciais se dirixiran a ningunha destas profesionais para aclarar o sucedido e pedir disculpas”, remarcou o responsábel dos medios públicos galegos para enfatizar una denuncia perante a cal os organizadores do evento, Músicas ao Vivo (MAV), afirman estar “perplexos”.\nAsí o manifestan nun comunicado co que queren retrucar a esas afirmacións por parte de Sánchez Izquierdo. Músicas ao Vivo nega a maior: “En ningún momento se produciron tales agresión verbais cara as traballadoras da CRTVG que actuaron de representantes do ente público". Indican entón que se o director xeral se refire con esas cualificacións –“agresións”, “humillación”- ás declaracións feitas por algún dos premiados no momento de recoller o premio ou ás palabras pronunciadas pola directiva de Músicas Ao Vivo reclamando uns medios públicos de calidade, “debemos dicir que nós chamámoslle liberdade de expresión”.\nAfirman, así mesmo, que esa liberdade tamén amparou as traballadoras da CRTVG ás que se cita (Tania Lombao, xefa de programas da Radio Galega, e María Solar, coordinadora de cultura da CRTVG) cando pasaron a recoller o premio obtido para o programa Diario Cultural “e puideron pronunciar os seus discursos, que foron ademais os máis longos da gala, con total normalidade”.\n“Non podemos pedir desculpas por algo que non pasou e que, ademais, en ningún caso nos foi comunicado fóra das súas declaracións. Se estas dúas traballadoras consideran que tiveron algún tipo de problema ese día, rogamos que se poñan en contacto con nós e nolo fagan saber, porque desde logo alí, no transcurso da gala que todas e todos vivimos con ilusión esa noite, non houbo tal humillación pública”.\nMAV, para finalizar, indican que se posicionan “xunto as traballadoras e traballadores da CRTVG que cada semana, venres a venres, loitan para conseguir uns medios obxectivos e de calidade, fuxindo de intereses individualistas ou políticos, e rexeitamos contundentemente as ameazas ás que son constantemente sometidos e sometidas por parte da dirección do ente público”.


Os Instrumentos Musicais na Tradición Galega » Follas estendidas entre os dedos\nInicio > Follas estendidas entre os dedos > Os aerófonos > Aerófonos libres > Follas estendidas entre os dedos\nFollas estendidas entre os dedos\nConsiderado en Galicia como un xogo de nenos, consiste en estender entre os polgares das mans unha folla de herba suficientemente grosa e forte como para soportar unha certa tensión. Póñense os polgares en paralelo, contactando as súas bases e puntas, deixando un espazo oval no medio. Situando aí a folla tensa e soprando por ese furado prodúcese, ao vibrar a folla, un son semellante ao canto rouco dalgúns paxaros. Este son pode ser modulado de forma imprecisa tensando máis ou menos a folla encollendo ou estirando os indicadores, ou tamén abrindo e pechando a cavidade formada polas palmas das mans onde resoa o son.\nEn opinión de Curt Sachs 1, este podería ser un dos aerófonos máis antigos e sinxelos, pois é coñecido polos nenos de todo o mundo. Este mesmo autor opina que nas súas orixes este instrumento debeu ter un marcado carácter máxico debido ao impredicible do seu son que realmente non responde a un impulso motor, senón que parece emanar dalgún espírito que habita no mesmo corpo do instrumento. Restos destas simboloxías aínda se achan entre os indios taulipang, na Guaiana, quen cren que se a folla é de certa clase de cana, o seu son provocará a choiva. En Madagascar está estritamente prohibido facer lingüetas de cinta dos talos do arroz antes de gardar a colleita, por medo a atraer a sarabia. Na Melanesia, os nenos iniciados sopran unha folla de herba para escorrentar as mulleres.\nNin en Galicia, nin que saibamos no resto da península Ibérica, fican restos de ningún significado máxico ou ritual destes sinxelos instrumentos, que ben poden pertencer aos estratos máis antigos do noso instrumentario. As lingüetas de cinta, como outros instrumentos sinxelos que inicialmente cumpriron importantes papeis dentro dos rituais máxico-relixiosos das comunidades, foron co tempo relegados ao seu emprego no folclore infantil como consecuencia da perda do seu significado ritual.\nEn sistemas culturais máis complexos áchanse tipos máis desenvolvidos desta clase de aerófonos. Un dos máis importantes, por ser antecesor de instrumentos futuros, está feito dunha folla de pasto longa e larga, enrolada en espiral formando unha especie de funil. A punta delgada da folla, ou outra folla diferente, atravesa o orificio superior. En Galicia non achamos este tipo de instrumentos, pero si un moi semellante e probablemente derivado del: as tobas empregadas na Fonsagrada e no Courel.\nNa clasificación técnica segundo Hornbostel e Sachs as follas así tocadas constitúen un aerófono ceibe de interrupción con lingüeta en fita (subgrupo 412.14). No noso sistema de cultura tradicional non son instrumentos musicais propiamente ditos, senón un xogo de nenos e nenas.


Unha empresa de Tecnópole desenvolve o primeiro sistema de automatización dotado con intelixencia artificial para a industria agroalimentaria | Parque Tecnolóxico de Galicia\nInicio › Newsletter › Tecnópole › Unha empresa de Tecnópole desenvolve o primeiro sistema de automatización dotado con intelixencia artificial para a industria agroalimentaria\nUnha empresa de Tecnópole desenvolve o primeiro sistema de automatización dotado con intelixencia artificial para a industria agroalimentaria\nA empresa Aukor, con sede en Tecnópole, acaba de rematar o desenvolvemento do primeiro sistema integral de xestión dotado con intelixencia artificial para a industria do sector agroalimentario, con aplicación concreta e inmediata nas plantas de procesamento de cereais (fariñeiras, panificadoras e fábricas de pensos, entre outras).\nTrátase dun sistema de control integral mediante intelixencia artificial capaz de tomar decisións que ata agora se tiñan que realizar mediante monitorizacións e correccións manuais. Isto quere dicir que o sistema, de forma totalmente autónoma, é capaz de predicir, anticiparse e actuar sobre os procesos de fabricación, seguindo unhas pautas establecidas e integrando novo coñecemento mediante un proceso de autoaprendizaxe, o que lle permite optimizar o rendemento da planta para que sexa máis eficiente e segura ao longo de todo o proceso produtivo. É o caso do rexeitamento automático de lotes que non conseguen os estándares de calidade ou da corrección de cantidades para conseguir os niveis nutricionais adecuados no caso, por exemplo, dos pensos.\nSegundo explica o director xeral da empresa, Carlos Sampayo, "o sistema funciona de xeito similar a un xogo de xadrez nun ordenador: con base nunha regra e tomando como referencia o histórico de partidas e movementos, elixe a mellor xogada en cada momento, superando a decisión humana".\nPara o desenvolvemento deste sistema a empresa contou coa colaboración de investigadores da Universidade Autónoma de Madrid e da Universidade de Colonia (Alemaña), que achegaron o coñecemento necesario para a dotación de intelixencia artificial.\nA empresa atópase en fase de comercialización do produto, un proceso que a levará á súa primeira fase de internacionalización coa busca de implantacións en Polonia, Turquía, Rusia e Marrocos, fundamentalmente.\nAukor é unha enxeñería industrial especializada en robótica e automatización. Fundada en 1998 por dous enxeñeiros de Ourense, comezou a súa andaina nun niño do Centro de Empresas e Innovación de Tecnópole, no que permaneceu ata a construción do seu propio edificio no mesmo recinto industrial, cumprindo así co ciclo evolutivo esperado dunha empresa que inicia o seu proxecto empresarial baixo o amparo de Tecnópole.\nAo longo destes 14 anos de traxectoria no campo da automatización e control de procesos industriais, Aukor centrou o seu labor fundamentalmente nos sectores alimentario e farmacéutico, levando a cabo un plan de crecemento constante, que lle permitiu alcanzar unha cifra de negocio de 10 millóns de euros anuais.\nHai uns anos, Aukor deseñou e desenvolveu un sistema de almacenaxe intelixente integramente manexado por robots que foi implantado en varias empresas por toda España e que permite, co traballo dun só operario, mover 3000 caixas á hora e cargar máis de 50 camións de gran tonelaxe nun día.


Dez galegos vinculados ao brote de Mallorca permanecen illados nun hotel da illa tras dar positivo\nTemas: GALICIA OURENSE SANIDADE PRENSA TEST VIAXES BARCO XUNTA MALLORCA COVID-19 HOTEL PCR BROTE ESTUDANTE CORENTENA\nOs cinco positivos que chegaron de Mallorca permanecen illados nos seus propios domicilios.\nPor Europa Press / Redacción | SANTIAGO DE COMPOSTELA | 02/07/2021 | Actualizada ás 13:38\nO conselleiro de Sanidade, Julio García Comesaña, confirmou que 10 mozos galegos vinculados ao 'macrobrote' das viaxes de fin de curso de Mallorca deron positivo en covid-19 e permanecen illados nun hotel da illa.\nComesaña ratificou o dato na presentación do proxecto 'O futuro para a sanidade pública de Ourense', onde tamén estivo presente o presidente do Executivo autonómico, Alberto Núñez Feijóo, que sinalou, sobre os 10 positivos galegos en Mallorca, que "o que procede" é que finalicen a corentena na illa, "salvo que haxa algunha novidade posterior".\n"Todo parece indicar que de saúde están ben e controlados. Esperamos que non haxa que lamentar ningunha incidencia na evolución da covid", explicou Núñez Feijóo en Ourense, onde subliñou, ademais, que Comesaña está "en contacto permanente" co seu homólogo balear "para ver como evoluciona a cuestión".\n5 POSITIVOS ILLADOS EN GALICIA\nA Consellería de Sanidade confirmou que os cinco positivos detectados entre os mozos vinculados ao 'macrobrote' de Mallorca que chegaron este xoves a Galicia desde a illa permanecen illados nos seus propios domicilios.\nDispositivo de seguridade ante a chegada ao porto de Valencia do ferry onde viaxaban 165 dos mozos que estiveron confinados no 'hotel ponte' Palma Bellver de Palma de Mallorca por un ?macrobrote? de coronavirus.. Rober Solsona - Europa Press | Fonte: Europa Press\nOs outros 16 estudantes permanecerán en corentena ata que se lles repita a PCR, en 72 horas, tal e como se estipulou no protocolo, avanzado este xoves polo presidente da Xunta, Núñez Feijóo, para os casos vinculados ao brote mallorquino.\nNa rolda de prensa posterior ao Consello da Xunta, o titular do Executivo galego detallou un plan de acción co que "os pais están maioritariamente de acordo". Así, unha vez en Galicia, aos mozos realizóuselles unha proba PCR.\nO resultado positivo na proba implica gardar corentena, como é o caso dos cinco positivos contabilizados ata o momento. Os negativos deberán repetir o test ás 48 ou 72 horas, sinalara Feijóo.\nEn caso de repetirse o negativo nesta segunda proba "e non ser contacto estreito", o mozo "sería dado de alta". Se se tratase dun contacto estreito, a pesar do negativo na segunda PCR, o estudante debería gardar unha corentena.\n21 GALEGOS TRASLADADOS\nEste xoves, 21 estudantes galegos saíron de Mallorca no barco fretado polo Goberno balear para os mozos vinculados ao brote de coronavirus relacionados coas viaxes de fin de curso.\nNo barco viaxaban un total de 118 mozos que, tras aloxarse polo macrobrote no 'hotel ponte' Palma Bellver, chegaron sobre as 17,00 horas deste xoves ao Porto de Valencia, para partir finalmente ás súas comunidades autónomas.\nNo porto, foron recibidos por un dispositivo coordinado pola Generalitat, con medios despregados polas tres comunidades autónomas de onde son orixinarios os estudantes --Madrid, Andalucía e Galicia--.\nA Xunta puxo a disposición dos estudantes un autobús, para aqueles que no test de antíxenos ao que tiveron que someterse á súa chegada a Valencia, resultasen negativos. O dispositivo, reforzado por un amplo despregamento de forzas de seguridade, tiña previstas ademais solucións por se se daban casos positivos que necesiten viaxar illados do resto.\nNo caso da Comunidade Galega, habilitouse unha ambulancia na que, finalmente, viaxaron de volta a Galicia cinco estudantes, positivos no test de antígenos. Na ambulancia viñan acompañados por persoal sanitario.


Caracteres mandaríns introducidos escribindo sílabas pinyin\nescribindo signos mandaríns\nComo introducir caracteres mandaríns escribindo sílabas pinyin en formato electrónico? - unha experiencia para principiantes\nAprende chinés mandarín - Pinyin en plataformas electrónicas - unha experiencia para principiantes - Introdución\nEscribo esta introdución co obxectivo de informar ao lector de que non son unha persoa cunha alta cualificación lingüística. Por favor, poña o meu artigo tamén neste contexto. Espero escribir artigos similares no futuro e describir esta introdución tamén alí.\nO obxectivo principal da miña comunicación é presentar os intentos, éxitos, fracasos e experiencias dun alumno novato.\nO meu obxectivo é motivar a todos os que só o necesitan.\nAutor do artigo!\nHoxe en día, cando comezamos a aprender un idioma pola nosa conta, tarde ou cedo tamén comezaremos a buscar en Youtube . Cando decidín que tamén comezaría a aprender chinés mandarín, fixen o mesmo. Vídeos de vocabulario, explicacións fonéticas, clases de gramática, películas, programas de televisión, vlogs, etc. Un sinfín de posibilidades.\nComo só levo unhas semanas aprendendo chinés, obviamente aínda non entendo os subtítulos dos vídeos. Cando vexo un vídeo, os falantes nativos falan tan rápido na maioría dos casos que nin sequera podo recoñecer o son das palabras. Por iso, nun primeiro momento, intento crear os meus propios vocabularios, bibliotecas de palabras e frases, tanto en forma escrita como falada. Non obstante, gustaríame aplicar este método só nas primeiras etapas da aprendizaxe, ata que amplíe un pouco o meu vocabulario básico. Máis tarde, unha vez que o meu vocabulario estea ampliado, gustaríame escoitar material de audio nativo ou conversar con falantes nativos (escrito e falado).\nActualmente estou tentando atopar a mellor forma de memorizar palabras coa énfase correcta. Escribo as palabras na miña lingua nativa, despois busco a palabra correcta coa pronuncia correcta. Fágoo principalmente copiando palabras escritas en caracteres mandaríns do software de tradución, ou copiándoas dun dicionario electrónico ou escribindoas manualmente desde un vídeo de vocabulario. Así elaboro o meu dicionario no meu propio formato de texto electrónico. Despois gravo as palabras, frases, frases en formato audio e practico a súa pronuncia tocándoas repetidamente. Así é como creo material de audio que se pode memorizar a partir da audición. Aquí, por suposto, só penso no hardware de saída de texto libre ao software de son.\nO formato de entrada de datos desde o texto en liña ata o software de son está en símbolos tradicionais mandaríns. Como non falo mandarín, non coñezo os personaxes. Aínda que as coñecese, non sería capaz de teclealas co meu teclado, que está baseado en caracteres latinos. A medida que fun coñecendo os conceptos básicos da lingua, os primeiros caracteres e termos, esta lagoa apareceu de inmediato. Foi entón cando decidín que tiña que resolver o problema da entrada electrónica dos sinais mandaríns.\n1. Cando se simplificou a lingua mandarín, desenvolveuse un sistema de 'romanización' que asigna unha sílaba de letras latinas a cada carácter mandarín.\nEste sistema de signos chamábase Pinyin '. A partir de aí saber que despois de ter lido un carácter mandarín, se se quere dicir que son hai que pronunciar a sílaba. Aquí é onde atopamos por primeira vez o termo 'tons silábicos'. Se pronuncio unha sílaba que se pode describir en tres letras latinas, como 'han', podo dicilo con varios acentos mentres falo. Ao pronunciar a vogal da sílaba raíz base con diferentes alturas, formamos catro (ou máis) sílabas (tons) foneticamente diferentes. Estas sílabas, pronunciadas con diferentes alturas, teñen entón diferentes significados durante o discurso. A descrición das sílabas para marcar a diferenza indícase mediante varios signos diacríticos: hān, hán, hǎn, hàn .\nEstes tons silábicos soarán entón diferentes aos nosos oídos (unha vez que sexamos capaces de distinguilos). Entón, cando queremos describilos na entrada de texto electrónico, temos que diferencialos tamén.\n2. Se queres introducir caracteres mandaríns na interface electrónica co noso teclado de letras latinas, necesitas o sistema de sinais Pinyin\nAviso! Non hai só un método de entrada de pinyin para estes personaxes, pero só aprendín un ata agora.\n3. Tamén é posible introducir Pinyin utilizando sitios de conversión en liña. Nestas páxinas, pode converter as Pinyin en caracteres mandaríns ou viceversa. Se queremos escribir sílabas pinyin no campo de texto, teremos que utilizar tons chineses que xa aprendemos.\nOs 4 tons + 1 ton neutro (total = 5 tons) do mandarín simplificado estándar represéntanse con maior frecuencia nesta orde e con estes caracteres:\nNota: as sílabas de diferentes tons pódense combinar con moitos máis caracteres chineses, non só cos que se ilustran aquí.\nTodas as sílabas da Pinyin da lingua mandarín fórmanse con estes 5 tons.\nSe queremos describir vogais formadas con estes acentos de ton, necesitamos coñecer moitos caracteres ASCII Neste caso, cambiamos de teclado e escribimos a vogal nese teclado da lingua, ou ben debemos escribir a combinación equivalente de dixitación “alt +…” En ambos os casos leva moito tempo. Observo isto porque se alguén se movese nesta dirección ao aprender os signos chinés, prefiro suxerir a instalación dun conxunto simplificado de lingua mandarín e o uso de Pinyin escritas sen acentos como solución máis rápida.\nA instalación dun paquete de idioma mandarín simplificado para o teu teclado pódese facer do mesmo xeito que instalar calquera outro paquete de idioma. Para aqueles que aínda non teñan experiencia con isto, aquí tes como instalar o teclado mandarín simplificado .\nNota: Adquirín a miña experiencia usando software instalado no sistema operativo MS Windows 10\nDespois de instalar o teclado chinés mandarín, usamos a entrada de Pinyin seguinte xeito:\nCando escriba unha sílaba pinyin, primeiro use a shift + left alt para cambiar o idioma do teclado a mandarín e, a continuación, escriba a sílaba nunha caixa de texto.\nPor exemplo, se pregunto 'Como estás?' / 你 好吗? / Nǐ hǎo ma?\nDespois de escribir a sílaba “ni” , aparecen nun menú horizontal os símbolos mandaríns para diferentes tons da sílaba “ni”\nAtención! Aquí aparecen bastantes máis de 4 caracteres, porque algunhas sílabas tonais poden ser descritas nalgúns casos, dependendo do contexto, por máis dun carácter.\nNalgúns casos, descubrín que o carácter mandarín que estás a buscar non aparece entre os primeiros sete ou signos de altura, pero podes usar estas frechas 'abaixo' e 'arriba' para seleccionar o signo apropiado entre os outros signos. Neste caso, podemos ver por que é importante coñecer as imaxes de diferentes sílabas tonificadas para escoller a correcta do menú.\nÉ posible que o personaxe mandarín que buscas non se atope no menú proporcionado. Neste caso, podo atopalo de dúas formas posibles: copio o carácter que aparece no software de tradución ou copio o carácter mandarín transcrito que se atopa no sitio web do conversor en liña.\nAo escribir Pinyin deste xeito, observei que cantas máis veces uso a escritura, máis recordo o carácter apropiado. Paréceme que calquera actividade na que transcriba textos con Pinyin a caracteres mandaríns axuda a memorizar estes signos de puntuación chineses.\nPolo tanto, a miña experiencia é que todas as actividades posibles poden ser útiles á hora de memorizar a puntuación do mandarín. Por suposto, hai moitas formas de aprender a puntuación en chinés (debuxar a man, aprender con tarxetas ou, no noso caso, mesmo tecleando co teclado).\nPara min, a Google Translator tamén é unha axuda útil para Pinyin sílabas pinyin con tons adecuados con caracteres mandaríns.\nAquí, pode seleccionar un carácter mandarín específico mentres escribe a Pinyin e, en canto apareza na caixa de texto, Pinyin co carácter latino tonificado correspondente. Podo escoitar de novo a pronuncia chinesa. Tamén é un xeito compacto e rápido de aprender a escribir e pronunciar caracteres mandaríns.\nCando estaba pensando en comezar a aprender chinés máis en serio e invertir tempo nel, pregunteime se pagaba a pena. Pensei sabiamente que sería suficiente para min aprender algunhas frases de materiais de audio e quizais puidese conversar con alguén ás veces en chinés. Descartei fielmente a posibilidade de que nin sequera puidese aprender sinais chinés escritos.\nSinceramente, agora tampouco coñezo demasiados personaxes mandaríns. Pero con respecto a unha situación anterior, a situación actual xa está a mostrar un cambio. Si, pode parecer un pouco cómico cando recoñezo só algúns caracteres nun texto máis longo, como "wo 我, hao 好, zhong guo 中国, mei guo 美国, ma 吗?" , pero aínda así é unha sensación de éxito para min.\nCreo que ese foi o meu tipo defectuoso de aprender filosofía do punto A ao punto B. A escritura é parte integrante da linguaxe. Pode ser máis importante ir pola estrada que chegar a algún lugar. A cuestión é tratar con ela, practicalo de todas as formas posibles, con coherencia dilixente, ou con laxitud lúdica, o que sexa máis axeitado.\nA cuestión é avanzar...\nCos mellores saúdos,\nVai mellorar a súa memoria, a aprendizaxe de linguas?\nCantas linguas podemos aprender humanamente?\nComo aprender francés en París (gratis ou barato)?


Calcio e embarazo | Consumer\nCalcio e embarazo\nA futura nai ha de procurar ao feto e ao seu propio corpo un achegue importante de calcio a través do leite e derivados e de legumes e vexetais\nPor amaia 23 de Setembro de 2005\nO leite e os seus derivados, como o iogur, o queixo ou a callada, entre outros, son as mellores fontes de calcio xa que, aínda que existen alimentos vexetais tanto ou máis ricos neste mineral que os lácteos, o seu aproveitamento por parte do organismo non é tan eficaz. Isto débese a que nestes alimentos vexetais están presentes sustancias que interferen na absorción e aproveitamento do calcio.\nOutras fontes de calcio son o sésamo, melaza negra, froitos secos e legumes en xeral, todos eles alimentos ricos neste mineral. Con cantidades máis discretas atópanse a col, o brécol ou as espinacas. Con todo, debido á presenza de fitatos e oxalatos, o destes alimentos non se aproveita tan ben como o dos lácteos. Os fitatos atópanse no salvado de trigo e na casca dos cereais, mentres que os oxalatos abundan nas verduras de folla como acelgas, espinacas ou leituga. Un exceso de fósforo, consecuencia de dietas nas que se abusa de alimentos proteicos, tamén interferen na absorción e aproveitamento do calcio. Doutra banda, algunhas sustancias favorecen a absorción deste mineral, como é o caso da vitamina D, as proteínas e a lactosa, todas elas presentes nos lácteos e que converten a estes alimentos nas mellores fontes alimentarias de calcio.\nCando a nai non toma leite\nÉ posible que a muller embarazada limite o seu consumo de lácteos por unha intolerancia á lactosa (azcar do leite), unha alerxia á caseína (proteína do leite) ou simplemente porque non lle agradan estes alimentos. Nestes casos é importante informarse sobre os distintos produtos dispoñibles que substitúen aos lácteos. En caso de intolerancia á lactosa, os iogures e os queixos máis curados apenas conteñen lactosa, polo que poden formar parte de a súa dieta habitual, para así evitar posibles déficit de calcio.\nTanto se existe unha intolerancia á lactosa como unha alerxia á caseína pódese achegar unha cantidade interesante de calcio se se inclúen na alimentación derivados da soia enriquecidos en calcio, como o batido de soia ou o tofu, e se se toman pescados dos que se come a espiña como sardiñas en lata ou boquerones. En calquera caso, e co fin de non comprometer os requirimentos de leste mineral, aconséllase o asesoramento dietético profesional.\nO calcio necesario\nDurante o embarazo, as necesidades deste mineral ven incrementadas xa que o esqueleto do feto ten que mineralizarse. Os requirimentos atópanse ao redor dos 800 miligramos ao día para a poboación en xeral, o cal se consegue levando a cabo as recomendacións de dieta equilibrada. Durante o embarazo, e debido ao aumento das necesidades, os requirimentos ascenden a 1.200 miligramos de calcio ao día. Isto equivale a un catro racións de lácteos. Sabendo que unha ración é un vaso ou cunca de leite, dous iogures, unha callada, dous petit suisse, 40 g de queixo magro ou 80 g de queixo fresco tipo Burgos ou requeixo, pódese elaborar un plan de alimentación que conteña a cantidade de calcio necesaria para a muller embarazada.\ncalcio embarazo lácteos-gl leche-gl vexetais


Nuria Roca: "Sempre fuxín do pensamento único" - Coolt\nCecilia F. Santomé 01/07/2017 Imaxe\tEntrevistas\nLevaba cinco anos lonxe das pantallas cando na primavera de 2017 volveu á actualidade cun programa en prime time. E quen o diría. Nuria Roca, en realidade, nunca marchou de todo. Máis que nada porque é o que se di un animal televisivo e unha boa baza en calquera formato de entretemento.\nEsta carismática comunicadora, que ía para arquitecta técnica ata que os medios se lle cruzaron no camiño, ten ás costas vinte anos de profesión nun amplo abano de xéneros. Despois de debutar a nivel nacional da man do mítico Chicho Ibáñez Serrador, curtiuse en proxectos dirixidos a un público familiar, o que lle procurou unha popularidade da que aínda segue a presumir.\nLogo viñeron o chimpo á actuación, a súa estrea literaria (despois virían outros catro libros), a creación dun blog sobre cuestións de parella e sexualidade a medias con Juan del Val, o seu marido, e a súa reconversión radiofónica.\nAgora que vén de despedirse de Melodía FM, a emisora da que foi imaxe durante os últimos anos, e que no horizonte xurden novos -e aínda por confirmar- oportunidades para a televisión, aproveitamos para coñecer de preto a Nuria Roca.\nCoolt.-Presentadora de televisión, locutora de radio, escritora, blogueira e, anteriormente, tamén actriz: bulebule, hiperactiva ou muller renacentista pechada nun corpo do século XXI?\nNuria Roca.- Bulebule, sen lugar a dúbidas. E porque non teño máis tempo, que se non… Fáltanme horas, e iso que me levantaba ás tres e cuarto da mañá!\nC.- Lin nalgunha parte que o que a ti de verdade che gustaría ser é pintora…\nN. R.- Téñoo pendente. Non tanto o ser pintora, que me parece moi grandilocuente e non é o meu propósito, pero si estudiar Belas Artes nalgún momento. Interésame moito, tanto as técnicas como practicalas, como a historia. Todo se andará! [Risada]\nA coñecida presentadora tamén é imaxe de distintas marcas\nC.- Andas traballando nalgún novo libro? Quizais un Sexualmente III?\nN. R.- Estou, estou, pero moi amodiño. Cando me meta, poñereime a iso de cheo. Teño o inicio e a historia que quero contar, e non, non é un Sexualmente III. Agora é Juan o que está inmerso na súa novela, e os dous a un tempo, por cuestión de insfraestrutura familiar, é complicado. Así que imos por quendas na casa… [Risada]\nC.- E falando de sexualidade, a miúdo -sobre todo a feminina- segue a ser un tabú na nosa sociedade, por moito que fenómenos como 50 sombras de Grey e Calendar girl axudasen a normalizar cuestións como o pracer, as parafilias ou os xoguetes sexuais. Hai que falar máis e mellor do sexo?\nN. R.- Creo que se non se fala máis e mellor é xa unha opción; temos ao noso alcance toda a información e máis; e creo que se ten percorrido xa un bo treito do camiño…\nC.- Din que detrás dun gran home hai unha gran muller. No teu caso, a figura mediática es ti, e o teu marido, Juan del Val, parece levalo máis que ben. De que nos estrañamos? Aínda costa xestionar o éxito feminino?\nN.R.- No meu caso, vívese cunha naturalidade moi boa. Eu teño máis populairdade polo meu traballo, e el ten o seu e sen problema.\nNon creo que se cuestione o éxito feminino, pero si que se lle dá maior notoriedade ao masculino.\nC.- Se se trata de falar alto e claro, aí estás ti… malia que ás veces che custe verte metida en xardíns mediáticos involuntarios. Despois das polémicas con Sonia Castedo e Cristina Pedroche, arrepínteste de non ter optado por roer a lingua?\nN. R.- Pero como me vou arrepentir de dicir o que penso! Ttiña un compromiso coa audiencia diariamente e durante catro horas desde facía catro temporadas. Tratábase dun exercicio de honestidade, sabendo e asumindo que non a todo o mundo lle ía gustar. Imaxinas un mundo onde toda a xente pensase nunha única dirección? Sempre fuxín do pensamento único: que horror e que aburrimento!\nDurante tres anos, estivo á fronte das mañás de Melodía FM\nC.- E parafraseando o nome do morning show que dirixías e presentabas ata fai pouco en Melodía FM, que é o mellor que che pode pasar?\nN. R.- Que me siga ilusionando todo o que fago, que non me custe madrugar, que os meus estean ben, ver sonrrir aos máis pequenos e aos maiores… Hai tantas cousas boas que che pasan e che poden pasar!\nAlgo que che faga berrar\nA baixada máis grande da montaña rusa…\nO queixo cun viño tinto\nUn libro que estivese na túa mesa de noite\nUn soño recorrente\nQue voo: como se nadase a braza, pero polo aire…\n@Ce_FerSan | Fotos: Instagram @nuriarocagranell\nPosted in Entrevistas and tagged blog Nuria Roca, entrevista Nuria Roca, Fantastic Duo, libros Nuria Roca, Nuria Roca, Nuria Roca e Juan del Val, Nuria Roca en Melodía FM, Nuria Roca na radio, polémicas Nuria Roca, programa Nuria Roca, traxectoria Nuria Roca. Bookmark the permalink.


Prezos medios de 2.213 euros para as xovencas de Acruga da poxa da Granxa Gayoso - Campo Galego\nInicio / Carne / Prezos medios de 2.213 euros para as xovencas de Acruga da poxa da Granxa Gayoso\nAs altas cotizacións permiten superar en 200 euros o prezo medio da pasada edición. As poxas arrancaron en 1.950 euros. Adxudicáronse 26 animais\nNesta edición saíron a poxa 27 xovencas preñadas e vendéronse todas agás unha delas.\nSó dúas semanas despois da feira de Adai (O Corgo, Lugo), na que se rexistraron boas vendas, altas cotizacións e sen poxas desertas, a Rubia Galega continúa á alza e logra na poxa celebrada este mércores no centro de recría da Granxa Gayoso Castro adxudicar 26 dos 27 animais presentados. As xovencas conseguiron un prezo medio de 2.213 euros, o que supera en máis de 200 euros o prezo do pasado ano, que foi de 2.011 euros.\nCon estas cifras, dende a Asociación de Criadores de Raza Rubia Galega (Acruga), encargada da organización da cita, en colaboración coa Deputación de Lugo, califican a poxa de “éxito rotundo”.\nA primeira das poxas da mañá foi a única que quedou deserta e só cinco das xovencas se adxudicaron polo precio de saída, mentres que o resto subiu dos 2.000 euros. A maior cotización foi para un exemplar de 25 meses de idade, preñada de cinco meses, adquirida por un gandeiro de Pedrafita do Cebreiro (Lugo) por 2.700 euros.\nUn total de 37 gandeiros retiraron a tarxeta necesaria para poder participar na poxa, a maioría deles da provincia de Lugo, aínda que tamén estiveron presentes responsables de ganderías de varios municipios da Coruña, como San Sadurniño, Zas, Mazaricos e Melide. De feito, un gandeiro deste último municipio adquiriu un total de seis xovencas. Outros catros exemplares irán a parar á mesma gandería, neste caso en Ribadeo (Lugo), e tamén houbo un gandeiro de Sarria (Lugo) que mercou tres animais na xornada de hoxe. O resto de exemplares irán a ganderías de varios municipios lucenses, de practicamente tódalas comarcas.\nNa poxa o presidente da Asociación de Criadores de Raza Rubia Galega, César Dorado, estivo acompañado pola directora da granxa Gayoso Castro, Sonia Verdes; o deputado de Recursos Sostibles da Deputación de Lugo, Roberto Fernández, entre outras autoridades. “Estes bos resultados avalan o traballo que se está a facer neste centro de recría. Os gandeiros saben recoñecer a calidade e as boas calidades dos exemplares que presentamos ás poxas, e o feito de que hoxe se venderan 26 dos 27 animais, unhas semanas despois de Adai, demostra que estamos no certo e que imos polo bo camiño”, sinala Dorado.\nSesión sobre Acruga\nAcruga celebrará mañá, día 3, unha nova actividade na Granxa Gayoso Castro. Neste caso trátase dunha sesión informativa para profesionais do sector cárnico que será impartida por responsables e técnicos deste colectivo. O obxectivo é informar aos interesados da actividade, vantaxes, proxectos e datos da asociación. A charla, que tamén conta coa colaboración da Deputación de Lugo, terá lugar no aulario da nave de prácticas da granxa experimental deste centro de recría a partir das 12.00 horas.


Divagando desde Vigo a mi entender.: Exposición de bonsai Club Bonsai Vigo 2011 (47) . Bonsai Club Bonsai Exhibition Vigo 2011 (47).\nExposición de bonsai Club Bonsai Vigo 2011 (47) . Bonsai Club Bonsai Exhibition Vigo 2011 (47).\nEl protagonista de estas fotos es un ejemplar pino sylvestris de buen tamaño, al que acompaña un ejemplar de azalea, curiosos los kusamono que acompañaban a los arboles de la exposición, me llamaron la atencion los kusamonos a partir de latas oxidadas idea que considero muy original y ecológica, fomentando el reciclaje...Bonavebe.\nO protagonista destas fotos é un exemplar piñeiro sylvestris de bo tamaño, ao que acompaña un exemplar de azalea, curiosos os kusamono que acompañaban aos arboles da exposición, chamáronme a atencion os kusamonos a partir de latas oxidadas idea que considero moi orixinal e ecolóxica, fomentando a reciclaxe...Bonavebe.\nThe protagonist of these photos is an instance of good-sized pine sylvestris, which accompanies a copy of azalea, curious kusamono accompanying the trees of the exhibit, my attention from the kusamonos rusty cans consider very original idea and ecological ... Bonavebe promoting recycling.\nPublicado por Avelino Beiro Garcia en 6:28\nEtiquetas: bonavebe, Bonsai azalea, Bonsai pino, bonsai pino sylvestris, Club Bonsai Vigo, Exposición bonsai Vigo 2011, fotografía, Fundación Sales, Kusamono\nExposición de bonsai Club Bonsai Vigo 2011 (64) . ...\nExposición de bonsai Club Bonsai Vigo 2011 (63) . ...\nExposición de bonsai Club Bonsai Vigo 2011 (62) . ...\nExposición de bonsai Club Bonsai Vigo 2011 (61) . ...\nExposición de bonsai Club Bonsai Vigo 2011 (60) . ...\nExposición de bonsai Club Bonsai Vigo 2011 (59) . ...\nExposición de bonsai Club Bonsai Vigo 2011 (58) . ...\nExposición de bonsai Club Bonsai Vigo 2011 (57) . ...\nExposición de bonsai Club Bonsai Vigo 2011 (56) . ...\nExposición de bonsai Club Bonsai Vigo 2011 (55) . ...\nExposición de bonsai Club Bonsai Vigo 2011 (54) . ...\nExposición de bonsai Club Bonsai Vigo 2011 (53) . ...\nExposición de bonsai Club Bonsai Vigo 2011 (52) . ...\nExposición de bonsai Club Bonsai Vigo 2011 (51) . ...\nExposición de bonsai Club Bonsai Vigo 2011 (50) . ...\nExposición de bonsai Club Bonsai Vigo 2011 (49) . ...\nExposición de bonsai Club Bonsai Vigo 2011 (48) . ...\nExposición de bonsai Club Bonsai Vigo 2011 (47) . ...\nExposición de bonsai Club Bonsai Vigo 2011 (46) . ...\nExposición de bonsai Club Bonsai Vigo 2011 (45) . ...\nExposición de bonsai Club Bonsai Vigo 2011 (44) . ...\nExposición de bonsai Club Bonsai Vigo 2011 (43) . ...\nExposición de bonsai Club Bonsai Vigo 2011 (42) . ...\nExposición de bonsai Club Bonsai Vigo 2011 (41) . ...\nExposición de bonsai Club Bonsai Vigo 2011 (40) . ...\nExposición de bonsai Club Bonsai Vigo 2011 (39) . ...\nExposición de bonsai Club Bonsai Vigo 2011 (38) . ...\nExposición de bonsai Club Bonsai Vigo 2011 (37) . ...\nExposición de bonsai Club Bonsai Vigo 2011 (36) . ...\nExposición de bonsai Club Bonsai Vigo 2011 (35) . ...


Libros universitarios de segunda man | Consumer\nLibros universitarios de segunda man\nOs estudantes poden aforrar ata un 50% se adquiren os manuais no mercado do libro usado\nO gasto en material académico que deben afrontar os universitarios pode superar nalgunhas titulacións o custo da matrícula. Hoxe en día, unha alternativa óptima para que estes libros e manuais resulten máis económicos é recorrer ao mercado de segunda man. Non só para comprar, senón tamén para vender e recuperar parte do diñeiro investido. Varias iniciativas en liña e servizos de atención ao estudante de universidades facilitan estes intercambios.\nEntre 200 e 1.000 euros ao ano. Este é o custo medio dos libros e materiais que utilizan os estudantes universitarios durante a súa carreira académica. O gasto, segundo un recente estudo elaborado pola Federación de Usuarios-Consumidores Independentes (FUCI), varía en función dos estudos elixidos. As carreiras de Humanidades (200 euros) e de Ciencias Sociais e Xurídicas (430 euros) resultan máis económicas, mentres que as de Ciencias da Saúde e as Técnicas alcanzan as cotas máis altas (1.000 euros).\nComo se poden reducir estes custos? Unha das primeiras alternativas é non compralos. Así o revela o Estudo sobre o Libro Académico e de Consulta na Universidade Española realizado fai catro anos pola Federación de Gremios de Editores de España. Tal como recolle este informe, un 42% dos estudantes universitarios non adquiriu ningún libro de texto ou consulta durante o curso. A principal escusa: “son caros”.\nOs alumnos recorren con frecuencia ás fotocopias, tanto de apuntamentos como dos propios libros\nAnte este panorama, os alumnos recorren con frecuencia ás fotocopias, tanto de apuntamentos como dos propios libros. Con todo, en ocasións, os manuais son imprescindibles para desenvolver con éxito os estudos. A opción máis económica é acudir ao mercado de segunda man, onde se pode adquirir a bibliografía obrigatoria das titulacións cuns prezos entre un 20% e un 50% máis reducidos. Esta canle serve tamén para desprenderse do material académico en desuso e recuperar parte do diñeiro investido, que se pode utilizar para adquirir os libros do curso seguinte.\nA opción adecuada é, en xeral, a máis próxima: a propia facultade. Algúns alumnos de cursos superiores prestan ou ceden de forma altruísta os seus libros, ou ben os venden por un prezo módico. Nos taboleiros das universidades atópanse este tipo de anuncios. Se a pesar de todo non foi posible obter o material necesario, sempre se pode recorrer a Internet, onde proliferan iniciativas dedicadas en exclusiva a este mercado.\nO estudante tan só ten que introducir a referencia nun buscador e seleccionar o material por universidade e facultade\n“Unha nova vida para os teus libros universitarios”. Este é o slogan de cabeceira de UniBUK , un portal de compravenda de libros de universidade posto en marcha o pasado curso por Ferran Llisterri Eyre. Este mozo de 21 anos, estudante de Administración e Dirección de Empresas na Universidade de Barcelona, explica que a idea xurdiu tras formularse unha sinxela pregunta: “Por que non comprar libros de segunda man e, á vez, vender os materiais que xa non se utilizan?”. Así naceu esta plataforma libre, que pon en contacto a compradores e vendedores. “Quen vende fixa o prezo que quere, pero o intercambio realízase no lugar que os dous conveñan. UniBUK non interfere no pago”, recalca Ferran, que comezou a ampliar o proxecto cara ao mercado estranxeiro.\nDesde a súa posta en marcha en outubro de 2008, este portal conta xa con preto de 4.000 usuarios que intercambian unhas 700 mensaxes á semana. A media de libros dispoñibles é de 3.500 e a operativa é moi sinxela. Tras rexistrarse, o estudante ten que introducir a referencia nun buscador e seleccionar o material segundo a universidade e a facultade que lle interesen. Unha vez atopado o libro, basta con enviar unha mensaxe ao vendedor para acordar as condicións de compra. Cada resultado de procura inclúe unha ligazón onde o usuario pode comprobar o custo do libro novo.\nÉ recomendable comprobar antes da compra o prezo dos libros novos\nOs estudantes da UNED contan cunha web específica onde buscar libros de segunda man. LIBRUNED recolle preto de 3.000 anuncios de manuais académicos organizados por titulacións. En xeral, o aforro é importante, pero é recomendable comprobar antes da compra o prezo dos libros novos.\nAdemais destes portais especializados en bibliografía universitaria, outros sitios dedicados á compravenda de libros xeneralistas contan con seccións específicas con numerosas referencias. Mercalibros.es dispón dunha categoría denominada Universidade, na que se publican os anuncios de vendedores particulares de textos de educación superior; o usuario pode fixar un límite de prezo e delimitar a zona xeográfica. O portal de comercio electrónico Doctortrade ten un apartado independente para libros de texto, desde infantil e primaria ata a universidade. Nel pódense consultar á vez os distintos anuncios que corresponden a cada referencia e comparar os prezos.\nO Servizo de Asistencia á Comunidade Universitaria (SACU) da Universidade de Sevilla proporciona aos seus estudantes a oportunidade de vender ou comprar os libros usados a través da súa web. O vendedor só ten que encher unha ficha onde recolle os datos esenciais do manual. O SACU encárgase de incluílo nunha aplicación informática, que pode ser consultada polos usuarios. Nela aparecen as referencias ordenadas por áreas de coñecemento. Son similares a bolsa de libros da Universidade de Cantabria, que inclúe un buscador para as referencias anunciadas, e a bolsa de libros de segunda man da Universidade das Illas Baleares.\nEntre as bolsas que cada ano concede o Ministerio de Educación ás familias máis desfavorecidas inclúese unha axuda específica para a compra de material de estudo. A contía que os universitarios poden obter ascende a 242 euros, aínda que para recibila a renda familiar debe situarse no limiar 3, é dicir, os ingresos deben ser inferiores a 11.937 euros, para familias dun membro, e 45.744 euros para familias de oito membros.\nAlgunhas comunidades autónomas, nos seus respectivos ámbitos, proporcionan distintas axudas aos estudantes das súas universidades públicas. Estas serven para financiar a adquisición dos libros e dos manuais académicos.\nlibros-gl mano-gl segunda universidade universitarios


Galicia reclama un compromiso para atallar a contaminación por lindano no Porriño - Porriño Digital\nMónica Romero 16/11/2021\nA Xunta reclamou esta mañá que o Consello de Ministros ratifique con Galicia un compromiso igual que o establecido coa Comunidade Autónoma de Aragón para atallar a contaminación por lindano no concello de O Porriño.\nA directora xeral de Calidade Ambiental, Cambio Climático e Sostibilidade, Sagrario Pérez Castellanos, interveu esta mañá no seminario HCH e lindano na Unión Europea, ondeabordou a incidencia deste material, así como as xestións realizadas pola Xunta ante a presenza do mesmo no municipio pontevedrés.\nDurante a súa intervención, deu a coñecer que o Consello de Ministros do pasado 2 de novembro aprobou a concesión dunha axuda directa, por parte do Ministerio para a Transición Ecolóxica e o Reto Demográfico, dun millón de euros para os traballos de control e vixilancia da contaminación de solos polo produción de lindano en Sabiñánigo (Huesca).\nTal e como indicou a directora xeral, a solución á situación que se rexistra no Porriño “non pode nin debe ser asumida en soidade polos gobernos rexionais”, neste caso a Xunta.\nLembrou que os proxectos que seguen pendentes son a retirada de residuos da pista do Contrasto (cun orzamento de máis de 3 millóns de euros), a mellora da celda de seguridade, ou a definición dun tratamento de descontaminación definitivo, para aplicar naqueles novos focos que se puideran chegar a identificar.\nPor último, a directora xeral recordou que o Goberno galego consignou máis de 6,5 millóns de euros –de fondos propios- á posta en marcha de diversas actuacións para identificar esta situación, como o estudio da celda de seguridade e o estudo integral do termo municipal, as últimas actuacións realizadas nestes dous últimos anos.\nO PSdeG de Salceda presenta emendas os Orzamentos da Xunta\nDesarticulada red que explotaba sexualmente a mujeres


Moedas para Caronte: Hai que ser un pouco friki, hai que ter paixón\nHai que ser un pouco friki, hai que ter paixón\nTal e como digo moito na clase, para estudar tamén hai que poñerse un pouco friki. Ou sexa, que hai que poñer paixón, ese ingrediente que nos fai destacar naquelo que facemos. Como Messi ao fútbol ou Arguiñano á cociña. E Lara comprendeuno perfecto cando se puxo a estudar o tema de Historia deste mes. Por iso, mentres nos amosaba o impresionante resultado, ela non podía deixar de sorrir ao darse conta de que dera coa clave; e eu non puiden evitar alegrarme moito por ela... e logo pedirlle poder compartir aquí o produto desas horas de estudo de calidade. Así que moitas grazas Lara! Polo exemplo do teu traballo e polo sorriso desa mañá.\nAgora que se achegan os finais de curso e toca dar un arreón, quizais é bo momento para lembrar que o éxito é algo que depende só de ti, e que vén a ser algo así como unha cadeira de catro patas. Se unha das patas falla, o risco de caer medra; pero se te preocupas por coidar as catro, o éxito está garantizado.\nA primeira pata\nÉ o teu estado de ánimo: así que descansa, cóidate, busca a calma\ne destina toda a túa enerxía para lograr os teus propósitos.\nA segunda pata\nChámase paixón. Motívate, ilusiónate e visualiza como te sentirás cando consigas esa meta, porque se non pós paixón ao que fagas na vida, xa te podes olvidar do éxito. Así que pon entusiasmo e busca a maneira de sentirte ben mentres fas o que tes que facer. En definitiva, ponte en plan friki, porque se non te divirtes, adeus ao éxito.\nTécnica. Olvídate de chapar; fai esquemas e resumes, estuda dun xeito activo, colle papel e boli, debuxa, traza, usa cores. elabora os teus propios apuntes a partir dos que o profesor che dá. E cando te poñas a estudalos, lembra que estudar non é máis que comprender e saber explicar. Non vomites. A todos nos gusta que nos saiban contar unha historia... de Historia.\nE finalmente, a cuarta pata\nConstancia. Si, amigos. As grandes metas non se logran nun día, senón en moitos. Para todo hai un tempo e un lugar axeitados, e para lograr o teu obxectivo de superar o curso tamén os vas necesitar. O tempo é agora, e o lugar aquel que máis che axude a evitar distraccións e a centrarte en lograr a túa meta. Que ao final, sempre oculta o mesmo desexo. ofrecer a mellor versión posible de ti mesmo.\nExperiencias, InteliXentes, Psico, Vós\nQue importante è saber estudar!! E tanto ou máis è que che ensinen a facelo, se a esto lle sumamos que te motiven, apoien, ilusionen coma fas ti Miguel...esto xa è moi grande!!! Ánimo a todos!! Estudar pode parecer, ás veces, un rollo, pero se sabes como.. A cousa cambia!! E que importante è!! Que apuntes tan bos e chulos os de Lara!! Ó igual que esta entrada Miguel!! Noraboa ós dous!\nGabriela López Suárez 14/5/15\nQue razón tes sempre! É importantísimo que as catro patas funcionen por igual, porque cando unha falla, comezamos a balancearnos e as cousas non sempre rematan ben. Dende logo, a constancia, o estado de ánimo, a técnica e a paixón son as bases do éxito, e cando unha destas falla, non é doado solucionalo. Dende logo teus alumnos teñen moita sorte de terte como profesor e de que amenices as súas clases e o seu curso, como fixeches con nós o año pasado. As túas publicacións sempre tan oportunas!\nMiguel Abraira 15/5/15\nAlégrome non sabedes canto de que sigades atopando interesantes as cousas que publico e que tratamos en Caronte. Nas clases fálase pouco disto, pero a realidade é que son os cimentos necesarios para poder lograr os obxectivos que nos propoñemos. E as casas non se poden comezar por outro sitio que polos cimentos. Sen plan, sen termos asimilado estas catro patas, todas as metas parecen estar máis lonxe e nos resultarán máis inalcanzables. Por iso temos que telo tan claro. Porque a nosa vida vai a depender en gran medida de que o saibamos e de que as coidemos... as patas.\nMoitísimas grazas polas palabras de cariño. En próximas entradas entenderedes que, aínda que creo que algunhas cousas as fago ben, sinto desde hai moitos meses que se pode facer mellor pola miña parte, que é necesario un cambio no sistema. E non falo de leis educativas, senón de métodos de traballo, de formas de aprender e de avaliar, e ata do necesario que me parece emprender un cambio radical nos lugares e nos tempos que compartimos nos institutos. Por iso valoro tanto que, dubidando como dubido do que é mellorable, me cheguen xestos de recoñecemento e cariño, especialmente dos meus alumnos. Porque mentres non emprenda a revolución que creo que hai que facer nas clases, seguirei sentíndome culpable. Estou rebelde, en fin, porque sinto a necesidade dun cambio. E non quero esperar a que o fagan os demais. Ao fin e ao cabo, a paixón era unha das patas a coidar, non? :)\nUnha enorme e cariñosa aperta ás dúas!


a) Buscar pola súa conta a empresa/entidade pública ou privada para a realización das prácticas.\nDispoñer dos seguros de accidentes e de responsabilidade civil necesarios para facer as prácticas, así como da tarxeta sanitaria europea ou seguro médico que dean cobertura equivalente durante o período de duración das mobilidades, e enviar copia á Dirección Xeral de Xuventude, Participación e Voluntariado.\nc) Asistir ás reunións informativas e xornadas formativas ás que sexan convocadas, tanto previas á saída, como durante a estadía formativa, ou á volta das prácticas.\nd) Entregar cubertos os cuestionarios relativos aos indicadores de produtividade e de resultados, cos datos que lles sexan solicitados de entre os establecidos no anexo IX, segundo a forma e prazos que establecen os artigos 20 e 29.\n2º. No prazo máximo de 3 días desde que se inicien as prácticas, para os efectos de seguimento da actividade segundo o disposto no capítulo V do título I, deberán enviar un correo electrónico indicando:\nO calendario de realización das prácticas, en que se indique claramente a data de comezo e fin, os días laborables por semana e o horario.\n3º. A comunicación da interrupción ou abandono das prácticas no prazo dos 3 días seguintes a que se produza o feito, motivando as causas.\ng) Observar un código de conduta ético nas empresas/entidades onde se realicen as prácticas e, en xeral, no transcurso da mobilidade.\nAs solicitudes individuais de mobilidade presentadas polos mozos e mozas deben ir acompañadas de:\na) Solicitude de modelo oficial que figura no anexo I-A.\nO país de destino que se elixa na solicitude só poderá ser modificado logo de solicitude por escrito motivado, por outro que teña asignadas contías iguais ou inferiores para gastos de viaxe, manutención e aloxamento. Poderá realizarse o cambio para outro país que teña asignada unha contía superior para gastos de viaxe, manutención e aloxamento só no caso de que haxa unha redución da duración da mobilidade de xeito que non se supere o importe da axuda que corresponde segundo o país inicialmente solicitado e sempre cumprindo a duración mínima de 2 meses.\nb) Currículo modelo europeo.\nc) Copia do DNI/NIE cando o/a solicitante en caso de que denegue expresamente a súa consulta.\nd) Acreditación de violencia de xénero: se é o caso, acreditarase por calquera dos medios recoñecidos no artigo 5 da Lei 11/2007, do 27 de xullo, que son:\ne) De ser o caso, anexo IV-A, cos datos da empresa/entidade pública ou privada onde se realizarán as prácticas formativas.\nAs solicitudes de axudas reguladas nos distintos procedementos desta orde deberán formalizarse por separado para cada un deles, no modelo de solicitude sinalado para cada procedemento no anexo-A, e estarán dirixidas á Dirección Xeral de Xuventude, Participación e Voluntariado.


Concerto de El Patio no Central Park de Baiona - ValmiñorTV\nInicioBAIONAConcerto de El Patio no Central Park de Baiona\nO dúo El Patio ofrece este sábado 25 de febreiro un concerto na Cafetería Central Park de Baiona (R/ Laureano Salgado, 7), ás 23:00 horas con entrada gratuíta.\nEl Patio son Tito Castro (Guitarra) e Diego Romero (Voz). Interpretan versións, aínda que tamén compoñen cancións propias. Interpretan temas de Rumba (Non flamenca), Pop, Rock e versións de moitos outros estilos… desde os sesenta á actualidade, en español e inglés, con guitarra española, acústica ou mesmo piano.\nEn setembro de 2013 publicaron o seu primeiro álbum titulado ”El Patio” con algunhas versións e temas propios. En marzo de 2015 viu a luz o seu segundo traballo titulado “Coiamba”, composto por 7 temas propios nos que vos presentan a Rumba Coiana.


Porteiro, porteira - Wikipedia, a enciclopedia libre\n(Redirixido desde "Porteiro")\nUn porteiro de fútbol salta para deter un balón e evitar que entre na portería.\nPorteiro de bandy.\nUn porteiro ou gardameta é un xogador que defende a portería para evitar que o equipo contrario marque un gol. Existen porteiros en varios deportes, como o fútbol, o fútbol gaélico, o balonmán, o hóckey, o wáter-polo, lacrosse ou floorball. A nivel profesional, é un posto altamente especializado, polo cal os porteiros adoitan cubrir soamente esta posición, mentres que os xogadores doutras posicións non adoitan cubrir o posto de gardameta. Un cadro de xogadores dun equipo profesional acostuma contar con dous ou tres porteiros, aínda que só pode haber un deles no campo durante o desenvolvemento do xogo.\nAplícanse regras especiais para estes xogadores que non se aplican ó resto. Estas regras a miúdo instáuranse para protexer ó porteiro, sendo este un obxectivo obvio para accións perigosas e violentas. Ademais, nalgúns deportes como o hóckey, deben levar un equipamento especial como luvas e unha máscara para evitar que os disparos do obxecto en xogo lles causen lesións. Esta disposición a recibir ataques, fai que os porteiros teñan unha preparación psicolóxica distinta á do resto dos seus compañeiros, e ademais adoitan ser os encargados de coordinar o equipo mentres cumpre funcións defensivas. Polo xeral, estes xogadores están identificados polo dorsal número 1.\n↑ Definicións no Dicionario da Real Academia Galega e no Portal das Palabras para porteiro.\n↑ Definicións no Dicionario da Real Academia Galega e no Portal das Palabras para gardameta.\nWikimedia Commons ten máis contidos multimedia na categoría: Porteiro, porteira\nPedro Lenz: Der Goalie bin ig. Roman. Verlag Der gesunde Menschenversand, Luzern 2010, ISBN 978-3-905825-17-6. Deutsche Übersetzung, Der Keeper bin ich, Bilgerverlag GmbH, Zürich 2012, ISBN 978-3-037620-24-3. (en alemán)\nTraído desde "https://gl.wikipedia.org/w/index.php?title=Porteiro,_porteira&oldid=5761215"\nA última edición desta páxina foi o 27 de abril de 2021 ás 08:57.